Ана Мария Навалес
Вече не зная…

Превод от испански: Рада Панчовска, —

chitanka.info

Вече не зная

как да започна една молитва

и съм тук,

коленичила на земята,

уплашена от мълнията

и от всичко,

което бавно умира от мене.

Дъбовете са вече много високи

и съумявам да докосна само

клоните на върбите,

които се отпускат.

Но още остава

следа от замайване,

семенца слънце

някъде в кръвта ми.

Един влажен камък,

дивият мъх,

ръка, която ме привдига,

за да си следвам пътя,

макар да не е тази на ангела,

който преди векове

избяга от градината ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.